शहर की सड़कों को रोशन करेंगी एलईडी लाइटें, आज खुलेंगे टेंडर
लाइटें लगवाने को ये सड़कें चुनीं
जल्द ही दिए जाएंगे वर्क ऑर्डर
पार्षद कई बार उठा चुके हैं लाइटों की मांग
मेंटीनेंस के लिए शहर को
तीन जोन में बांटा
मॉडल टाउन क्षेत्र की सोडियम लाइटें बदलेंगी
शहरकी सड़कों पर स्ट्रीट लाइटों की कमी से अंधकार रहने की बड़ी समस्या सामने रही है। इस समस्या को खत्म करने के लिए नगर निगम ने शहर में एलईडी लाइटें लगवाने की तैयारी कर ली है। शहर की सात प्रमुख सड़कों पर एलईडी लाइटें लगेंगी, जबकि शहर में खराब स्ट्रीट लाइटों को बदला जाएगा। नगर निगम ने ढाई करोड़ रुपए बजट बनाया है। 2 मार्च को एलईडी लाइटों के आमंत्रित टेंडर ओपन किए जाएंगे। जल्द ही योग्य कांट्रेक्टर को एलईडी लाइटें लगाने का ठेका देकर वर्क ऑर्डर किए जाएंगे।
नगर निगम की ओर से पूरे शहर में सभी लाइटों को बदलकर उनकी जगह एलईडी लाइटें लगाने का प्रपोजल सरकार को भेजा गया था, लेकिन सरकार ने इस प्रपोजल को होल्ड करते हुए पूरे प्रदेश में इसे लागू करने की बात कही थी, लेकिन 24 फरवरी को प्रदेश सरकार ने एलईडी लाइटों को लेकर लगाई गई रोक को हटा लिया है। इस रोक के हटाते ही नगर निगम ने शहर में एलईडी लाइटें लगवाने की कार्रवाई शुरू कर दी है। नगर निगम ने एक करोड़ से भी अधिक के टेंडर आमंत्रित किए हुए हैं। 2 मार्च को टेंडर ओपन किए जाएंगे। टेंडर अलॉट होते ही काम को तुरंत शुरू कराया जाएगा।
^शहर में सात सड़कों पर नई एलईडी लाइटें लगाई जाएंगी। इसके बाद मॉडल टाउन क्षेत्र में लाइटों को चेंज किया जाएगा। शहर के अन्य हिस्सों में खराब स्ट्रीट लाइटों को दुरुस्त किया जाएगा। एलईडी लाइटों के लिए दो मार्च को टेंडर खोलेंगे। टेंडर अलॉट होते ही जल्द ही वर्क ऑर्डर किए जाएंगे। -डॉ.आदित्य दहिया, कमिश्नर नगर निगम करनाल।
स्ट्रीट लाइटों की समस्या का मुद्दा पार्षद कई बार उठा चुके हैं। पिछले दिनों पार्षदों ने हर वार्ड के लिए पास की गई 20-20 स्ट्रीट लाइटों में आधी-अधूरी लाइटें ही मिलने का मुद्दा उठाया था। यह लाइटें दिवाली से पहले लगनी थी, लेकिन किसी पार्षद को 10 तो किसी को 12 तो किसी को नौ लाइटें ही अपने वार्ड के लिए मिल पाई थी।
शहर में एलईडी लाइटें लगवाने के साथ शहर में खराब चल रही स्ट्रीट लाइटों को बदलवाने के लिए शहर को तीन जोन में बांटा गया है। एक जोन जीटी रोड पार, एक पुराना शहर और एक लाइनपार क्षेत्र बनाया गया है। इन तीनों जोन में 70 लाख रुपए की लागत से खराब स्ट्रीट लाइटों को दुरुस्त कराया जाएगा।
नगर निगम की कार्ययोजना के अनुसार उक्त सड़कों पर नई एलईडी लाइटें लगवाने के बाद मॉडल टाउन क्षेत्र में सभी सोडियम लाइटों को बदलकर उनकी जगह पर एलईडी लाइटें लगवाई जाएंगी। इसके बाद पूरे शहर में सभी लाइटों को बदला जाएगा।
नगर निगम की ओर से शहर में एलईडी लाइटें लगवाने के लिए पहले सात बड़ी सड़कों का चयन किया गया है। इन सड़कों में पूरा रेलवे रोड, कमेटी चौक से अंबेडकर चौक, काछवा रोड, मेरठ रोड पर शुगर मिल तक और कमेटी चौक से पुरानी सब्जीमंडी मुगल कैनाल तक, देवी चौक से महाराणा प्रताप चौक और रघुनाथ मंदिर से हांसी चौक तक नई एलईडी लाइटें लगेंगी।
डेवलपमेंट
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva